Modum kulturhus

Modum kulturhus ligger i Vikersund, vegg i vegg med rådhuset. 

Kulturhuset, som ble  åpnet 1. desember 1991, rommer Modum bibliotek, Modum kino som holder til i Storsalen og en mindre sal. På onsdager og søndager er det kinovisninger i storsalen. Kulturhuset blir ikke bare brukt til kino, men også til konserter, danseforstillinger, konfirmasjoner, dansetreninger, revyer osv.

Storsalen har et teleskopiske amfi (nytt i 2008) med sitteplasser til 228 personer og et galleri med 32 sitteplasser. Småsalen har plass til 100 personer og benyttes til møter og mindre arrangement.

I tillegg til det lokale kulturlivet besøkes kulturhuset ofte av Riksteatret og av mange nasjonale artister. 

Jonas Fjeld er en artist som legger alle sine turneer innom Modum kulturhus, han har også gjort opptak til sine album her. På veggene rundt i huset finner man plakater fra de fleste av forestillingene. Det er også en ”Fjeld-veggen” med bilder, som en hyllest til Jonas Fjeld.

Modum kulturhus benyttes også mye til møtevirksomhet.

Adressen er Rådhusveien 2, 3370 Vikersund.

 Referanser 

Kategori:Byggverk i Modum
Kategori:Kultur i Modum